CELEX: 32013D0671
Language: sk
Date: 2013-11-15 00:00:00
Title: 2013/671/EÚ: Rozhodnutie Rady z  15. novembra 2013 o podpise v mene Európskej únie Dohody medzi Európskou úniou a Francúzskou republikou o uplatňovaní právnych predpisov Únie o zdaňovaní príjmov z úspor a administratívnej spolupráci v oblasti zdaňovania na spoločenstvo Svätý Bartolomej

22.11.2013   
            
            
               SK
            
            
               Úradný vestník Európskej únie
            
            
               L 313/1
            
         ROZHODNUTIE RADY
   z 15. novembra 2013
   o podpise v mene Európskej únie Dohody medzi Európskou úniou a Francúzskou republikou o uplatňovaní právnych predpisov Únie o zdaňovaní príjmov z úspor a administratívnej spolupráci v oblasti zdaňovania na spoločenstvo Svätý Bartolomej
   (2013/671/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej články 113 a 115 v spojení s článkom 218 ods. 5 a článkom 218 ods. 8 druhým pododsekom,
   so zreteľom na návrh Európskej komisie,
   keďže:
   
               (1)
            
            
               V súlade s ustanoveniami rozhodnutia Európskej rady 2010/718/EÚ (1) prestal byť ostrov Svätý Bartolomej od 1. januára 2012 veľmi vzdialeným regiónom Európskej únie a získal štatút pridruženej zámorskej krajiny alebo územia podľa štvrtej časti Zmluvy o fungovaní Európskej únie (ZFEÚ). Francúzska republika sa zaviazala uzavrieť potrebné dohody, aby vzhľadom na tento vývoj boli chránené záujmy Únie, s cieľom zaručiť, okrem iného, že sa mechanizmy smernice Rady 2011/16/EÚ (2) a smernice Rady 2003/48/ES (3) budú uplatňovať aj vo vzťahu k spoločenstvu Svätý Bartolomej po zmene jeho štatútu.
            
         
               (2)
            
            
               Na základe povolenia, ktoré jej udelila Rada dňa 20. októbra 2011, Komisia vyjednala s Francúzskou republikou dohodu medzi Európskou úniou a Francúzskou republikou o uplatňovaní právnych predpisov Únie o zdaňovaní príjmov z úspor a administratívnej spolupráci v oblasti zdaňovania na spoločenstvo Svätý Bartolomej (ďalej len „dohoda“).
            
         
               (3)
            
            
               Cieľom dohody je zabezpečiť, aby sa mechanizmy smerníc 2011/16/EÚ a 2003/48/ES, ktoré sú zamerané najmä na boj proti cezhraničným daňovým podvodom a daňovým únikom, uplatňovali na spoločenstvo Svätý Bartolomej aj napriek zmene jeho štatútu.
            
         
               (4)
            
            
               Dohoda by sa mala v mene Únie podpísať s výhradou jej neskoršieho uzatvorenia,
            
         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody medzi Európskou úniou a Francúzskou republikou o uplatňovaní právnych predpisov Únie o zdaňovaní príjmov z úspor a administratívnej spolupráci v oblasti zdaňovania na spoločenstvo Svätý Bartolomej s výhradou uzavretia dohody.
   Text dohody je pripojený k tomuto rozhodnutiu (4).
   Článok 2
   Týmto sa predseda Rady poveruje určiť osobuy) splnomocnenúé) podpísať dohodu v mene Únie.
   Článok 3
   Toto rozhodnutie nadobúda účinnosť dňom jeho prijatia.
   
      V Bruseli 15. novembra 2013
      
         
            Za Radu
         
         
            predseda
         
         R. ŠADŽIUS
      
   
   
      (1)  Rozhodnutie Európskej rady 2010/718/EÚ z 29. októbra 2010 o zmene štatútu ostrova Svätý Bartolomej vo vzťahu k Európskej únii (Ú. v. EÚ L 325, 9.12.2010, s. 4).
   
      (2)  Smernica Rady 2011/16/EÚ z 15. februára 2011 o administratívnej spolupráci v oblasti daní a zrušení smernice 77/799/EHS (Ú. v. EÚ L 64, 11.3.2011, s. 1).
   
      (3)  Smernica Rady 2003/48/ES z 3. júna 2003 o zdaňovaní príjmov z úspor v podobe výplaty úrokov (Ú. v. EÚ L 157, 26.6.2003, s. 38).
   
      (4)  Text dohody sa uverejní spolu s rozhodnutím o uzavretí dohody.